Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az 51/1986. (XI. 26.) MT rendelet szerint: „ha a szülő
Paragraph Index: 222

1995. november 15-én panaszos állandó lakóhelyet létesített Gyálon. Ettől az időponttól a kiskorú ügyében ez a gyámhatóság rendelkezett illetékességgel. A vizsgálat idején (1997 januárban) az eljárás még a XIX. kerületi gyámhathatóságnál volt folyamatban. Illetékességét a gyermek állandó lakhelyére alapozta (az apa, amikor lakhelyet változtatott, gyermekét nem jelentette át, így az új tulajdonosok lakásának állandó lakosa „maradt” a kiskorú). A családjogi törvény rendelkezése szerint: „A gyermek állandó lakásának — ha jogerős ítélet vagy gyámhatósági határozat másként nem rendelkezik — a szülők állandó lakását kell tekinteni, akkor is, ha a gyermek ideiglenesen máshol tartózkodik.” (Egyébként az intézeti nevelést elrendelő határozatban maga a gyámhatóság is rendelkezik a gyermek lakhelyéről: „A kiskorú állandó lakhelyéül ... szülő mindenkori állandó lakhelyét állapítom meg. Kötelezem a szülőt, hogy állandó lakcímének megváltoztatásakor a kiskorú átjelentéséről gondoskodjon.”) A gyermeket az anya gondozásába elhelyező bírói ítélet

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes